LidanRubinov/Halacha-QA huggingface dataset:
שאלה: כשרות של כוס לקידוש שנרכשה מצורף גוי מוסלמי: כוס לקידוש נרכשה בהזמנה אישית מצורף אומן גוי מוסלמי (בעיר איספאהן שבאירן) לפני כ- 70 שנה. הכוס עשויה מכסף, עם פיתוחי קישוט שונים. בתחתית הכוס (היכן שהכוס מונחת), ישנה חתימת הצורף, ובכללה משורבט סהר ומעליו כוכב - שלהבנתי זהו סמל מוסלמי. להבנתי הכוס הוזמנה אישית על ידי הלקוח ככוס המיועדת לשימוש בקידוש. עד כמה שידיעתי משגת, לא נעשה בכוס שימוש מעשי - בכל אופן לא שימוש רב, לקידוש.האם מותר השימוש בכוס זו לקידוש? אם לא, ניתן לעשות משהו כדי להכשירה? אציין כי לכוס זו ערך סימנטלי רב.
תשובה: מאחר והגוי רק הכין אותה ולא השתמש בה, מספיק להטביל אותה במקווה. אולם מאחר וכבר עשו זאת לאחר הקניה, תטביל ללא ברכה.
שאלה: טבילת כלים של כלי מסין: כלי המיוצר בסין ע"י גוי אבל המודל והצורה נעשים ע"י יהודי, ואח"כ נלקחים למפעל של יהודי ע"מ לעטר את כלי הזכוכית. האם ניתן לפטור את הכלים מטבילה?
תשובה: לא
שאלה: כובע בוכרי לילד: אנחנו משפחה אשכנזייה. הילדים שלי בעזרתה שם הולכים השנה לגנים של חב"ד. הילד שלי בן 3. השאלה שלי האם מותר לו לכבוש כובע בוכרי כדי שלא יוריד אותו מהראש?
תשובה: אני מבין שאת מתכוונת לכיפה בוכרית שתופסת את כל הראש. אין שום בעיה בכיפה זו. הכיפה גדולה ולא נופלת והיא פיתרון מצויין.
שאלה: קעקוע: עשיתי קעקוע ואני מתחרט על כך ורוצה להוריד אותו על ידי מגהץ, האם יש בזה איסור?
תשובה: אין איסור להוריד קעקוע ואף הדבר רצוי. השאלה היא האם המגהץ לא עלול לגרום לך נזק? מן הסתם יש דרכים טובות יותר להסיר קעקוע.
שאלה: התקנת מזוזה בבית שכור : אני חי בארה"ב ויש ברשותי דירה שאני מתכוון להשכיר, אני לא יודע אם זה יהיה גוי או יהודי. האם להתקין מזוזה? כשקניתי את הדירה בכל מקרה התקנתי מה לעשות אם אשכיר לגוי?
תשובה: אם משכירים לגוי, יש להוריד את המזוזה.
שאלה: אמה על אמה זכר לחורבן: האם יש חיוב השארת אמה על אמה לא מסויידת,או שזה מנהג טוב?
תשובה: הענין מוזכר בהלכה. אמנם נזכר כבר בחיי אדם שהמודעות לזה ירדה, אך ירא שמים וודאי צריך להשאיר אמה על אמה לא מסויידת.
שאלה: שיעורי תורה באינטרנט מכספי מעשר: אישתי שואלת אם מותר לה לראות שעורים של רבנית מסויימת באינטרנט ולשלם מכספי מעשר?
תשובה: עקרונית, מעשר כספים מיועד למצוות צדקה ולא למצוות אחרות. ברשת האינטרנט יש אתרים לרוב המציעים את שרותם חינם אין כסף (ביניהם כמובן גם האתר הזה 'ישיבה'), מדוע לשמוע שיעורים דווקא מאתר שדורש ת? אם מצבכם הכלכלי דחוק אתם יכולים לתת צדקה כפי אפשרותכם ואין חובה לתת דווקא מעשר.
שאלה: לשאת אשה רק לאחר מציאת פרנסה: ראיתי שהרמב"ם כותב שראוי לאדם לשאת אשה רק לאחר שמצא מקור פרנסה ובנה לו בית. מדוע בימינו רבנים לא נוקטים בגישה זאת?
תשובה: הרמב"ם גם אומר שלפני כן יבנה בית לדבריך רק אחרי פרעון המשכנתא יישא אשה! כרם ( פרנסה) בימיהם היה של 5 עצים ובית היה 2X2 מ' ללא מים זורמים ללא חשמל ללא שירותים האם אתה מכיר אישה שתסתפק היום בכך? בקיצור, לא כך לומדים רמב"ם
שאלה: פחד מוות: כל לילה לפני שאני הולך לישון אני פוחד למות, איך אפשר לא לפחד מהמוות?
תשובה: למד במשך היום בספרי חיזוק ואמונה כמו מסילת ישרים, חובות הלבבות, אורחות צדיקים וכד'. לפני השינה תאמר קריאת שמע מתוך סידור בנחת ובסבלנות, ובעז"ה הכל יסתדר. אפשר גם לתת צדקה לפני השינה. העיקר הוא להרבות במצוות ובמעשים ערכיים וטובים במשך היום. הפעילות המשמעותית שלך ביום יום תסלק את הפחד מהמוות. בהצלחה!
שאלה: טעימה ללא קידוש קודם מוסף: בילקוט יוסף קיצור שולחן ערוך חלק א עמוד תקל, סעיף יא כתב ש"מתירים לטעום קודם מוסף (אחרי שחרית) בלא קידוש על היין שיש אומרים שקודם מוסף לא חלה חובת קידוש ויש אומרים שמותר לטעום קודם קידושא רבה, האם הכוונה שממש מותר לטעום לפני קידוש?
תשובה: במקום צורך מותר (כשזקוק לאכול ואין באפשרותו לקדש על עוגה. וכן על רביעית יין יש בעיה לכהנים לקדש משום שצריכים לשאת כפיהם).
שאלה: מוסף של שבת וראש חודש: בקיצוש"ע ילקוט יוסף חלק א עמוד תקלא סעיף יז כתב שאם טעה בשבת וראש חודש והתפלל תכנת שבת וחתם מקדש השבת בלי להזכיר ראש חודש נכון שיאמר ברצה "ונעשה קרבנות חובותינו לפניך, תמידין כסידרן ומוספין כהלכתן וכו את מוסף ראש חודש הזה ואחר כך יאמר יעלה ויבוא".ואתה ברחמיך הרבים. א. האם אפשר לקבל את הנוסח השלם כי הוא כתב וכו.? כי זה לא בדיוק כמו שכתוב בנוסח של תפילת מוסף וראש חודש!? ב. איך כתב לומר יעלה ויבוא הרי במוסף של שבת וראש חודש לא אומרים יעלה ויבוא?
תשובה: א. יש לומר את הנוסח שבסידור אלא שמזכירים רק את ענין ראש חודש ולא את ענין השבת משום שאת זה כבר זכר ואמר האמצעית. לפיכך יש לומר את הנוסח הנאמר בר"ח שאינו חל בשבת. "ונעשה קרבנות חובותינו לפניך תמידים כסדרם ומוספים כהלכתם. את מוסף יום ראש חדש הזה. נעשה ונקריב לפניך באהבה כמצות רצונך. כמו שכתבת עלינו בתורתך. על ידי משה עבדך כאמור: ובראשי חדשיכם תקריבו עלה לה'. פרים בני בקר שנים ואיל אחד כבשים בני שנה שבעה תמימם: ומנחתם ונסכיהם כמדבר: שלשה עשרנים לפר. ושני עשרנים לאיל. ועשרן לכבש. ויין כנסכו. ושעיר לכפר ושני תמידים כהלכתם:" ואח"כ יאמר יעלה ויבוא: "אלהינו ואלהי אבותינו יעלה ויבא ויגיע ויראה וירצה וישמע ויפקד ויזכר זכרוננו וזכרון אבותינו. זכרון ירושלים עירך. וזכרון משיח בן דוד עבדך. וזכרון כל עמך בית ישראללפניך לפליטה לטובה. לחן לחסד ולרחמים. לחיים טובים ולשלום ביום ראש חדש הזה לרחם בו עלינו ולהושיענו. זכרנו ה' אלהינו בו לטובה. ופקדנו בו לברכה. והושיענו בו לחיים טובים. בדבר ישועה ורחמים. חוס וחננו וחמול ורחם עלינו. והושיענו כי אליך עינינו. כי אל מלך חנון ורחום אתה: " ואח"כ ימשיך בתפילה: "ואתה ברחמיך הרבים. תחפץ בנו ותרצנו ותחזינה עינינו בשובך לציון ברחמים: ברוך אתה ה', המחזיר שכינתו לציון:" ב. בדרך כלל לא אומרים יעלה ויבוא במוסף משום שמזכירים את ענין ראש החודש האמצעית, אך כאן הואיל ושכח ועתה הוא נמצא בברכת "רצה" יאמר שם יעלה ויבוא.
שאלה: אחדות ישראל לעומת ריחוק מרשעים: מצד אחד ידוע מ"ש ח על הפסוק "חבור עצבים אפרים הנח לו", שאפילו ישראל נכשלים בע"ז הם נוצחים בקרב בזכות האחדות, ומצד שני יש לנו הדרכה להתרחק מן הרשעים וכדברי הרמב"ם שמדבר על ההשפעה הרעה של בעלי מידות רעות וכו. האם הכוונה היא, שאם ליהודים יש מידות טובות (שעל כן יש ביניהם ) אז גם אם הם עוברים על איסור ע"ז שהוא ביהרג ובל יעבור - ריבונו של עולם "מעלים עין" כביכול ועוזר להם כמו בימי אחאב? כיצד יתכן? ואם כן, האם יתכן בכלל מצב של מידות טובות ועבודה זרה בכפיפה אחת?
תשובה: העבודה זרה שהייתה באותם הדורות, כמו שאומר הכוזרי, לא ניתקה אותם מהלאומיות של עם ישראל והם המשיכו לקיים את שאר המצוות. אפילו אחאב, שהיה עובד עבודה זרה, היתה לו מסירות נפש על כבוד עם ישראל ועל ארץ ישראל, כמו שרואים במלחמה האחרונה שלו. ח אומרים, שאם יש אחדות לאומית, גם אם עובדים ע"ז, הקב"ה בעזרתם ומצנחים. אבל אם הפירוד כ"כ גדול עד שיש כאלו שמנסים לטשטש את הזהות של עם ישראל, זה דבר אחר לגמרי. לכן צריך לדעת, שיש הבדל בין כאלה המנסים להילחם בצביון היהודי של המדינה לבין דורו של אחאב.
שאלה: פחד מחתונה: אני יוצאת עם בחור תקופה מאוד ארוכה. אני אוהבת אותו, יש בו תכונות מדהימות ואני כן רוצה להתחתן איתו בעז"ה ולחיות איתו. אנו מדברים על זה הרבה ולשנינו זה דבר שהוא ברור מאליו. אבל כשמגיע הרגע שצריך לקבוע תאריך אני לא מצליחה, פחד אוחז בי ואני לא מצליחה לעשות את הצעד הסופי הזה. אני איתו המון המון זמן ועכשיו כשאנחנו לקראת הסוף ורוצים להתחתן אני לא מצליחה לעשות את זה. אני פוחדת שלא אצליח להתגבר על הפחד. מה אפשר לעשות?
תשובה: ב"ה שמצאת את שאהבה נפשך. אם כבר מיצת את כל הדרכים הרגילות, אני מציע שתלכי ליועץ נישואין או לרב כדי שישמע טוב אותך ויראה אם יש בעיה אמיתית. אני מניח שהוא יחזק אותך וכך תוכלי להתגבר. אם לא ילך סתם בדיבור, ניתן גם לקחת לתקופה קצרה כדורי הרגעה לעבור את תקופת הקפיצה למים ואחר כך תהיה שמחה מאושרת ומשוחררת.
שאלה: קדושת התורה: לכבוד הרב, מה שמסופר בתורה מתעד ומתאר אירועים ודיבורים בין בני אדם וכד, דברים שאם היו כתובים בלשון שונה מעט לא היה הבדל לכאורה כי העיקר הוא המוסר שנלמד. אבל מקובל עלינו שהתורה היא כולה קודש שעל כן היא ניתנה לנו כפי שהיא, מאת בורא עולם. ואם חסירה מילה או נוספה אות- ספר התורה פסול. איך עולה בקנה אחד הנוסח הדווקאי הזה של התורה עם העובדה שמדובר בהתרחשויות ובדיבורים ארציים שהיו יכולים להיות גם אחרת? הרי דברים קרו בגלל בחירה חופשית של אבותינו ואיך מעשי בני אדם יכולים להחשב כאמת אלוקית מוחלטת? האם הסיפורים "התקדשו" ( קודיפיקציה בלעז)? אם היו בתורה רק ציוויים אלוקיים, ניחא. אבל הקושי שלי הוא עם קדושת הסיפורים. ואולי באמת ללא "הכרת -על" אין לזה הסבר. כוונתי לכך שצירופי האותיות של התורה הם אינסופיים ומכוונים גם לעולמות נשגבים מדעתינו. כמדומני שכך שמעתי פעם באיזה שיעור.
תשובה: צדקת שדברי התורה מלאים בעומק בכל מילה ובכל אות. אמנם התורה איפשרה הבנה מסויימת שנראה כאילו כולה רק מסביב לארוע שהיה, אבל ברור שאין הארוע בעצמו משמש סיבה עיקרית למה שנכתב.
שאלה: כשרות: א. טיגנתי בצל שנחתך בסכין בשרית (איני יודעת אם בן יומו) במחבת חלבית. האם מותר לאכול את הבצל? אם כן, עם משהו חלבי? מה דין המחבת? (הבדל ספרדים אשכנזים?) ב.סלט שנחתך בו בצל בסכין בשרית. מותר לאוכלו עם חלב? המון
תשובה: א. לספרדים אין שום בעיה. ולאשכנזים רק אם הסכין באמת בשרית זה בעיה. הסכין נחשבת בשרית באמת רק אן חתכו איתה בשר רותח, אבל אם סתם חתכו איתה בשר זה לא בעיה. בכל מקרה המחבת לא נטרפת. ב. לאשכנזים- תלוי, אם הוא חתך עם הסכין הזאת כבר הרבה מאז שהוא חתך איתה בשר רותח זה ר, כי כל הטעם שהיה בלוע כבר נפלט, אך אם הוא חתך איתה רק קצת- יש דעות שמחמירות בזה. אך זה דווקא אם השתמשו בסכין בבשר רותח, וכנ"ל.
שאלה: בדיקות בהריון: אנו זוג צעיר שב"ה נכנסנו להריון. רצינו לדעת איזה בדיקות מומלץ לעשות מבחינה רפואית והלכתית ואיזה בדיקות בעייתיות מבחינה הלכתית ומבחינת סיכון לעובר.
תשובה: התשובה תלויה בהרבה גורמים, כגיל האשה, הרקע הרפואי ועוד. ככלל חשוב לעשות סקירת מערכות, יש לדון האם עדיף מוקדם או מאוחר. יש בעיה לעשות מי שפיר או סיסי שלייה כיון שיש בזה סכנה, ואין לעשות בדיקות אלה בלי לשאול רב. שאר הבדיקות אינן נותנות תשובה כן ולא אלא תשובה סטטיסטית ולכן יש לשאול על כל מקרה לגופו. ובשעה טובה.
שאלה: "בם בה בו": למה בתפילות שבת אצל הספרדים המקובלים ואצל נוסח ספרד אומרים בעמידה פעם 'בם',פעם 'בה' ופעם 'בו'?
תשובה: כל אחד מהם זה ביטוי של מדרגה אחרת שקשורה לשבת. יש שבת בבחינה שאנחנו מקבלים- 'בה'. המנוחה שאנחנו מקבלים. בה- במנוחה. יש את הצד שאנחנו יותר אקטיבים בשבת, העבודה הרוחנית של השבת- בו. ויש את מנחה, שזה לקחת את כל העוצמות שאספנו במהלך השבת באופן פרטי- ולהפוך אותם למשהו כללי, - בם.
שאלה: אריכות בדיברה "לא תחמוד": יש דברות שנאמרו בקצרה, "לא תרצח", "לא תגנב". לא מובן לי מדוע בדברה של "לא תחמד" האריכה ופרטה לרוב.
תשובה: כי בני אדם טועים בהבנת לא תחמוד. אנשים חושבים שרק אם אדם חומד בשביל לקחת זה בעייה, ולכן באה התורה ואומרת שלא תחמוד זה על הכל.
שאלה: מדיטציה ויהדות: לפני שחזרתי בתשובה תרגלתי במשך שנים מדיטציה מסוימת שעזרה לי מאוד לשיפור המידות והרבה בזכותה מצאתי את דרכי אל היהדות. כל מה שעושים במדיטציה זו זה להתבונן בנשימה הטבעית ובתחושות הגוף, אין חזרה על שמות ולא ריכוז בדמויות כאלה ואחרות, רק התבוננות בטבע הגוף כמו שהוא. האם יש בעיה הלכתית להמשיך ולתרגל זאת? יש לציין שהתרגול עוזר לי מאוד בהגברת הריכוז, יכולת הלימוד ושמחת החיים.
תשובה: ראשית, נקדים שבמדיטציה עוסקים בריכוז גדול סביב נושא מסוים ובזאת אמורים להשתחרר ממועקות חיצוניות. דא עקא, שפעמים פעולת הריכוז אמורה להתבצע תוך כדי אמירת מילים לא מובנות או סובבת סביב אישיות מסוימת האמורה להיות איש פלא (גורו בלשון ההודים), וכללי המדיטציה דורשים להאמין בכוחותיו העל טבעיים שזוהי פעולה שיכולה לשעבד אליה את הנפש ויש בזה חשש לעבודה זרה. ועל כן אם תרגול זה אינו מקשר אותך עם דמויות מסוימות, או מחייב לומר מילים לא מובנות אין בזה איסור. אבל לשם בדיקת יעילות התרגול בזכות עצמו תנסה להתרכז בנושאים שתבחר בעצמך, אך רצוי שלא יהיו רק בתחושות שלך כיון שהן עלולות לצמצם אותך רק סביב לעצמך. ואם אמנם חובת כל אחד לשמור על בריאותו ויכולותיו, אך תכלית החיים היא עבודת ד' ועבודת ישראל ולא ההצלחה האישית.למשל, ניתן לחשוב על ירושלים עיר הקודש, בית המקדש, מעמד הר סיני ועוד נושאים בונים ומשמעותיים. אך על כל פנים אם הריכוז נעשה כפי שאתה מציין בשאלתך - בריכוז בנשימה ובתנועות הטבעיות של הגוף אין בכך איסור, אבל יש בכך קצת סיכון של השתעבדות כדברי ח שגם על דברים מותרים הנהגת האדם צריכה להיות על פי הכלל של מיעוטו יפה ורובו קשה.
שאלה: יזכור אלקים או ישראל: למה הנוסח המקורי הוא יזכור אלקים? הקב"ה צריך שנגיד לו לזכור? מה, הוא לא זוכר לבד?
תשובה: : כך סדר התפלות, למרות שהקב"ה רחמן, למרות שהקב"ה זוכר הברית, למרות שהקב"ה גואל ישראל וכד', אנו מתפללים ומוסיפים כוח בפמליה של מעלה. התפילה אינה רק תאור מצב אלא היא לעשות את רצוננו כרצונו וכך כשאנו מתאחדים עם המחשבה האלוקית האור האלוקי קשור אלינו ביתר תוקף וכך הוא משפיע עלינו.
שאלה: אבל ושבת חתן: ברצוני לשאול האם אני רשאי להשתתף בשבת חתן(תפילה וסעודות).אבא שלי נפטר לפני כחצי שנה. נתקלתי בתשובות סותרות לשאלות דומות שנשאלו ופורסמו כך שאיני יכול להסיק מהן מסקנה מוחלטת. אודה לכם על תשובה מהירה כי מדובר בשבת הקרובה
תשובה: אבל אינו משתתף בשבת חתן אלא אם הוא קרוב משפחה שהעדרותו מורגשת בגלל אבלותו
שאלה: רב אדא בר אהבה וכותית: בברכות דף כ מופיע הסיפור על רב אדא בר אהבה ע"ה שקורע את בגדיה של אותה כותית, אני חשבתי שזה קשור לדף הקודם בו הגמרא אומרת שקורעים בגדי כלאים בשוק, ואף קורע לאדם אחר משום "אין חכמה.", אבל הראשונים הערוך אומרים שזה בגד לא צנוע-אם כך מה הואיל רב אדא ע"ה שקרע בגדיה של אותה אישה והגדיל את הזימה באותה אישה?
תשובה: מסתבר שהיה זה בגד עליון כמו סוודר ולכן לא היתה בעיה בכך. חוסר הצניעות היה בכך שלבשה בגד המושך תשומת לב ולפיכך קרעו.
שאלה: פסוק לשם אוריה לבן: בבקשה פסוק לשם אוריה לזכר.
תשובה: בחר לך פסוק אחד מביו הפסוקים הבאים (ישנם עוד פסוקים אפשריים): 1. בראשית פרק מו פסוק כה: "אלה בני בלהה אשר נתן לבן לרחל בתו ותלד את אלה ליעקב כל נפש שבעה" 2. בראשית פרק מט פסוק יא: "אסרי לגפן עירו ולשרקה בני אתנו כבס ביין לבשו ובדם ענבים סותו" 3. ויקרא פרק ו פסוק ו: "אש תמיד תוקד על המזבח לא תכבה" 4. ויקרא פרק כו פסוק מו: "אלה החקים והמשפטים והתורת אשר נתן ה' בינו ובין בני ישראל בהר סיני ביד משה" 5. במדבר פרק כא פסוק יז: "אז ישיר ישראל את השירה הזאת עלי באר ענו לה" 6. דברים פרק יא פסוק יב: "ארץ אשר ה' אלקיך דרש אתה תמיד עיני ה' אלקיך בה מרשית השנה ועד אחרית שנה" 7. דברים פרק יב פסוק א: "אלה החקים והמשפטים אשר תשמרון לעשות בארץ אשר נתן ה' אלקי אבתיך לך לרשתה כל הימים אשר אתם חיים על האדמה" 8. דברים פרק ל פסוק טז: "אשר אנכי מצוך היום לאהבה את ה' אלקיך ללכת בדרכיו ולשמר מצותיו וחקתיו ומשפטיו וחיית ורבית וברכך ה' אלקיך בארץ אשר אתה בא שמה לרשתה" 9. תהלים פרק לב פסוק ב: "אשרי אדם לא יחשב ה' לו עון ואין ברוחו רמיה" 10. תהלים פרק לב פסוק ז: "אתה סתר לי מצר תצרני רני פלט תסובבני סלה". בברכת התורה, WWW.Yeshiva.org.il
שאלה: אכילת לחם שנאפה בתנור בשרי עם גבינה: האם מותר לאכול לחם שנשאפה בתנור בשרי בן יומו על נייר אפייה עם דברי חלב? ואם אינו בן יומו, גם מותר? (אנחנו ספרדים) תזכו למצוות.
תשובה: אם נאפה בתנור בן יומו אין לאכול עם דברי חלב. אך, אם אינו בן יומו מותר ובלבד שברור שהתנור היה נקי לגמרי.
שאלה: חימום במיקרוגל וכיסוי מתאים: אני עובד במקום שבו יש עובדים חילוניים ולא יהודים. שמתי לב שהעובדים ממעטים להשתמש במיקרוגל המקומי אם בכלל. 1. האם אפשר להשתמש במיקרוגל גם ללא כיסוי? 2. כאשר אני מחמם את המאכל בקופסה אטומה האדים שעולים מהמאכל מעוותים את הקופסה וגם המכסה נפתח לעיתים מלחץ האדים. האם אפשר להניח את מכסה הקופסה ולהשאיר פתח קל, כאשר אני מניח שלחץ האדים מאפשר יציאה של האדים רק בכיוון יציאה מהקופסה?
תשובה: 1. אם אתה שם את האוכל על כלים שלך אין בעיה. 2. כן.
שאלה: קפה לפני ברכות השחר: היש או לא אפשרות לשתות קפה אחרי עמוד השחר לפני אמירת הברכות ולפני שמע? אם אפשר לקבל המקור. תיזכו לשנים רבות.
תשובה: הרגיל לשתות קפה בבוקר ובלא זה לא מיושבת דעתו בתפילה יכול לשתות קפה או תה גם עם סוכר ואם יש לו צורך יכול להוסיף גם חלב. עיין שו"ע פט ג-ד, ואחרונים רבים כתבו כנ"ל: עי' שם ערוך השולחן כג, דעת תורה למהרש"ם שם, יביע אומר או"ח ח"ד יא-יב ובעקבותיו ילקוט יוסף תפילה עמ' קז והלאה, הלכה ברורה על הסעיף הנ"ל בשו"ע ועוד רבים. שנה טובה
שאלה: כללי מעשר כספים: אנחנו מתקרבים לבניית ביתנו החדש (חתונה), ורצינו לשאול: א. צריך לתת מעשר כספים מהחתונה? ב. את המעשר כספים שניתן בחיינו, צריך לתת אחרי המס של המדינה או לפני, אחרי ההוצאות הקבועות שלנו בחודש או לפני?
תשובה: אפשר לסמוך על הדעות המקילות ולתת מעשר כספים מהנטו שאת מרויחה בכל חודש.
שאלה: ברכת שהחיינו על חוטי ציצית: קניתי חוטי ציצית עבים צמר רחלים. אני יודע שזה נשמע מוזר אבל הקנייה הזו גרמה לי לשמחה וברכתי שהחיינו, האם נהגתי כראוי או שיש לעשות תשובה וכיו"ב?
תשובה: בד"כ לא שמענו שמברכים ע"ז, אבל אתה לא צריך לעשות תשובה.
שאלה: קריאת תהילים בט  באב : ידוע לי שלא קוראים תהלים בט באב. יש האומרים לי שאני צריכה לקרוא בגלל היותי אישה, מה הנכון? לכובדו
תשובה: גם לנשים אין לקרוא תהילים בתשעה באב.
שאלה: גויה באזכרה בבית כנסת: השבוע תתקיים אזכרה לסבתא שלי. דוד שלי יוצא מזה מספר שנים עם גויה (סבתי הכירה אותה) והיא מעוניינת לבוא לאזכרה. מהמשפחה מתנגדים ואומרים שלא תתכן גויה בבית כנסת. מיותר לציין שדודי מאוד נפגע מהעניין כי היא אהבה מאוד את הסבתא. השאלה, האם ישנה בעייה הלכתית שתכנס לבית כנסת ותשתתף בסעודה?
תשובה: הבעיה היא שמכירים בקשר של הדוד עם הגויה. קשר כזה הוא אסור ולכן אין לתת לו לגטימציה. עדיף שלא יבוא איתה לאזכרה כלל.
שאלה: סידור ותפילות אחרות בפלאפון: אני מתפללת את תפילת שחרית, נשמת כל חי, תהילים וקריאת שמע שעל המיטה בכל יום ואת ברכת המזון כשצריך. כשאיני בביתי אני מתפללת מהסידור שנמצא בפלאפון שלי. השאלה שלי היא כזאת. אני לא שומרת שבת עדיין ולכן אני נוסעת בשבת ומדברת בפלאפון אבל לא מעשנת או מדליקה אש אבל בפלאפון שלי יש את הסידור וכל מיני תפילות אחרות, האם אני צריכה למחוק אותם מהפלאפון או שבגלל שאיני פותחת את הסידור בפלאפון ביום שבת אני יכולה להשאיר את זה מכיוון שאני משתמשת בסידור מהפלאפון בימי חול?
תשובה: ב"ה לך. מאוד שמחתי לקרוא על ההשתדלות שלך, על התפילות שאת מתפללת, ואני בטוח שה' מאוד שמח מהקשר הזה שלך איתו, ואף שיש עוד דברים חשובים להתקדם, כל צעד קדימה חשוב מאוד ומשמח מאוד. ואני מברך אותך שתזכי להמשיך מהצעד הזה, מחידוש הקשר שלך עם אבינו שבשמים, עוד צעדים גדולים וקדושים, ותזכי להמון שמחה ונחת. הסידור שנמצא אצלך בפלאפון הוא דבר חשוב מאוד, וטוב שיש לך אותו. אף שאני בדרך כלל מעדיף תפילה מתוך סידור, ספר, אך אפשר להתפלל גם מתוך הפלאפון. כמובן שבשבת אסור הדבר, וגם אם יש דברים שאת משתמשת בפלאפון בשבת, לא נכון להשתמש בו בתור סידור, שהדבר ממש סותר את עצמו, שאיך אפשר לבנות קשר עם ה' כשבאותו הזמן ממש מתרחקים ממנו. המשיכי להתפלל, ואל תחששי מכך שהסידור מתעדכן בשבת, שלך אין עניין בכך, ואת לא אחראית על כך. אשמח מאוד לעזור לך בכל מה שאוכל, בתשובות לשאלות, בהכוונה, וביצירת קשרים עם אנשים נוספים שישמחו לעזור לך. את מוזמנת לפנות אלי ישירות אל האימייל שלי, ואשתדל לעזור הרב יצחק גרינבלט zahig1 gmail.com
שאלה: הרחקת זרעי ירקות: 1. אני מעוניין לזרוע עגבניות, תירס וקישואים באותו איזור. מהו שיעור ההרחקה הנחוץ בין הזרעים? (ראיתי שכתבו 15 ס"מ או טפח וחצי אבל לא הבנתי אם זה בין הזרעים או בין הצמחים אחרי שיגדלו?) 2. האם יש בעיה לזרוע ירק מאכל ליד עץ פרי. 3. אני מעוניין לזרוע ירק מאכל ליד גדר לנוי, האם יש בעיה בכך? (הגדר איננה מיועדת למאכל בהמה אבל אני משער שבהמות היו אוכלות עלים ממנה אילו היה ניתן להם).
תשובה: וברכת ד' 1. הכוונה היא בין הזרעים. 2. לא. יש מחמירים ג"ט. 3. מהי הגדר, האם זה אילן או ירק? אם זה אילן או שיח אין בעיה, ואם זה ירק הנאכל שנזרע לנוי יש לאסור, אלא א"כ זה ירק לנוי בלבד ולא ירק הנאכל לאדם, בכך יש מקילים, אפילו שראוי לבהמה אבל כיוון שאיננו עומד לבהמה ולא לאדם, יש מקום להקל. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: דיני סוכה: אני רוצה להקים סוכה בתוך שטח של מרפסת. המרפסת עם עמודים ומעקים ועם הגג. קיר אחד של הסוכה הוא קיר הבניין עצמו. נא תשובתכם למס שאלות: א מה המידות המינימליות לסוכה כשירה? ב האם מותר להקים הסוכה עם שלושה קירות, כשקיר הרביעי הוא קיר הבניין? ג מה המרחק המינימלי בין קירות הסוכה לעמודים ומעקים? ד האם מותר להקים סוכה במרפסת, כשמעל המרפסת גג? אם כן, מה הגובה המינימלי מגג של הסוכה ועד גג של המרפסת?
תשובה: גודל סוכה מנימלית הוא 7 טפחים מרובעים שהם כ60 ס"מ על 60 ס"מ. לסוכה מספיק 3 קירות (דפנות) ואחת מהם (או אפילו כולן) יכולים להיות קיר הבית. אי אפשר לבנות סוכה תחת גג אפילו הגג גבוה מאוד. הסוכה צריכה להיות תחת כיפת השמים ולכן אם מעל המרפסת שלך יש גג אי אפשר לבנות שם סוכה אא"כ חלק מהמרפסת הוא תחת כיפת השמים ואז יתכן, בכפוף למציאות בשטח, שהחלק הזה יכול לשמש כסוכה כשרה.
שאלה: הלבנת פנים: לרבנים, אסור להלבין את פני האדם ברבים, כמה זה רבים? אם נמצאים 3 אנשים אחד מעליב אחד נעלב ואחד שומע מהצד האם יש בזה רבים? הרי מי שפוגע הנעלב לדעתי לא מתבייש ממנו אלא מהאדם השלישי.ז"א הבושה היא מהאדם החיצוני לדברים. האם אני צודק או שסיטואציה כזאת זה גם הלבנת פני חבירו ברבים?
תשובה: רבים זה שלושה, חוץ מהפוגע והנפגע.
שאלה: שכנים בבנין משותף - לכלוך ופסולת: כבוד הרב אני מחפש מקור הלכתי בנוגע לבעיה של לכלוך ברכוש משותף. האם יש איסור ללכלך רכוש משותף באופן לא סביר, כגון זריקת שקיות זבל לגינה וכדומה. אם כן, מהו המקור ההלכתי? האם זה נקרא נזק שכנים, והאם ניתן להעמיד משהו לדין תורה בגלל זה? מראש על תשובת הרב.
תשובה: פשוט שאין רשות לאחד השותפים להשתמש ברכוש המשותף עבור שימושים שאין הרכוש מיועד עבורם, ולכן אין רשות להשאיר שקיות זבל בגינה המשותפת.
שאלה: למה רק ארץ ישראל?: הייתי רוצה שהרב יסביר לי למה הציונות הדתית לקחה לעצמה את מצוות ארץ ישראל כפרוייקט כזה גדול ועיקרי תוך הזנחה של שאר מצוות אחרות? נכון שמצווה זו שקולה כנגד כל התורה, אבל גם מצוות אחרות שקולות כנגד כל התורה וזה נראה שאצל רוב הדת"לים כל העניין שחיים זה רק בשביל ארץ ישראל. (נכון שיש מקפידים על כל שאר מצוות אבל הרוב עוסק בעיקר בארץ ישראל בלבד!) השאלה התעוררה אצלי בצורה חזקה כאשר ישבתי עם כמה דת"לים צעירים ושאמרתי להם שלא התגייסתי והלכתי לישיבה של חוזרים בתשובה ישר הם אמרו לי "מה? אתה יהודי בכלל? מה עם ארץ ישראל?" ושאמרתי להם ומה עם תלמוד תורה ישר התחמקו. מראש
תשובה: הציונות הדתית אכן מהדרת בקיום המצווה הגדולה של ישוב ארץ ישראל, וכן ראוי להדר במצווה זו במיוחד שעליה אמרו חכמינו שהיא מצווה ששקולה כנגד כל המצוות כולן, ובתקופה זו שדורשת הקרבה לבוא ולגור ביהודה ובשומרון, המקיימים אותה מעלתן גדולה ושכרן רב. אך ההידור במצוות ישוב ארץ ישראל אינו בא על חשבון מצוות אחרות אלא אדרבא המקיימים את מצוות ישוב ארץ ישראל במסירות ובהקרבה גם מקיימים את כל המצוות בהידור. ולא עוד אלא שקיום המצווה הזו מחזק ומעצים את קיום כל המצוות, כי הרוח הגדולה שמובילה את המאבק לישוב ארץ ישראל היא האמונה העמוקה בד' אלוקי ישראל ובתורתו. ומתוך הרצון לעשות את רצונו ית"ש ומתוך הראייה כי יד ד' מכוונת אותנו ומחזירה אותנו לארצנו - תפקיד הדור להיות משתתפים במעשי ד' הגואל את ישראל. ועל ידי קיום מצוות ישוב ארץ ישראל מתעלות כל המצוות כולן למעלה עליונה. ואיך יתכן שהידור במצווה זו יביא להזנחת שאר המצות ח"ו. ואכן בישובי יהודה ושומרון יש ישיבות רבות וכוללים, ותלמידים רבים מהשפלה ומכל רחבי הארץ לומדים בישיבות ביהודה ושומרון והרמה התורנית בישובים גבוהה במיוחד. מגדלי אור התורה בישובים מפיצים אורה של תורה לכל מרחבי א"י. מהישיבות יוצאים גרעינים תורניים לישובים בכל הארץ ובחו"ל. וגם במצוות שבין אדם לחברו הישובים מצטיינים, מצטיינים בגמילות חסדים, בצדקה ובעזרה הדדית. ועל כן אני תמה על השאלה שיש בה הנחה כאילו מצוות ישוב ארץ ישראל באה על חשבון שאר המצוות. אמור מעתה הרוצה להתחזק בתורה ומצוות יעסוק במצוות ישוב ארץ ישראל ומתוך כך יתחזק בתורה ובשאר המצוות. למה הציבור הדתי לאומי לא מתעסק בהחזרה בתשובה?
שאלה: שכן שמגדל חתול: האם מותר לשכן לגדל חתול כאשר הוא מניח לו אוכל וגורם לו להסתובב ולהרעיש בשטח חצר משותפת? הדבר מאד מפריע לי כשכנה.
תשובה: מדין הרחקת נזקים, אם הוא גורם נזק לאנשים אחרים- אסור לו לגדל אותו.
שאלה: קריאת שם לבת: אנחנו לפני לידת בת, וחושבים על השם לפיד, מה דעת הרב?
תשובה: שמות הן זכות של ההורים. אין לרבנים מעמד בבחירת שמות. אך חישבו על טובת הבת וחינוכה.
שאלה: מעשר כספים: הורי משתכרים בדמי מחיה מצומצמים מאוד. רציתי לשאול, האם אני צריכה להפריש מעשר מעבודות מזדמנות שעבדתי בהן במשך השנה האחרונה בזמן התיכון? אדגיש שעבודות אלו היו במטרה לחיות ברמת מחיה סבירה ולהשתדל לא לקחת כסף מההורים. - -
תשובה: לא. אולם ראוי לתת סכום כסף קטן וקבוע לצדקה.
שאלה: עליה לתורה של בר מצווה: בני נולד בד בחשוון ואנו נערוך לו אי"ה את מסיבת הבר מצווה בד בחשוון התשע"ב, שזה יוצא יום שלישי בערב. רציתי לדעת אם יכול לעלות לתורה ביום שני לפני יום ההולדת או שצריך ביום חמישי?
תשובה: לכתחילה יעלה לתורה ביום חמישי. יש ספרדים הנוהגים שיכול לעלות גם כמה ימים לפני הבר מצווה, אם באותו יום חוגגים לו את הנחת התפילין.
שאלה: נזם למה אסור?: לפי התשובה שלך לשאלה אחרת נזם מותר הלכתית אבל אסור משום שבנותינו לא נהגו ללכת כך. אני שואל אם הרבנים יתירו מה שמותר ולא יאסרו מה שמותר אז הרבה (לא יודע אם רוב) ילכו עם נזם ואז הטעם של הרב ירד מהפרק. שאלתי, למה אוסרים ולא מתרים את הנזם? הרי יש כל כך הרבה איסורים למה להוסיף עוד?
תשובה: השאלה אינה הלכתית אלא חינוכית. לפי הלבוש של אדם אפשר לדעת לאיזה חוג הוא שייך ואנו צריכים לחנך את בנותינו לשאוף להיות צנועות ולא לחקות את אלו שאין אנו רוצים להדמות להן. ואמנם אם יתפשט הנוהג שהולכים עם נזמים גם בחוגים שלנו אזי לא יהיה בזה מסר של רצון להדמות לאלו שאנו מסויגים מהם ולא תיהיה בזה בעיה.
שאלה: פלגא דגופא: רווק שלא נשוי נקרא חצי גוף לפי התורה והוא לא אדם שלם, אבל רשום בזוהר שמי ששומר את הברית נקרא אדם שלם. אם תוכל להסביר את הדברים.
תשובה: הכוונה שאדם שלם הוא נשוי ושומר על קדושתו שלא לחשוב על נשים זרות, וק"ו שלא לעשות מעשה איסור.
שאלה: קטיפת בשמים מגינה ציבורית: האם קטיפת בשמים מגינה ציבורית היא גזל? הכוונה מצידי כביש ראשי שלא מטפלים בו.
תשובה: יכול להיות שעל דברים קטנים לא מקפידים, אבל על כמות גדולה יכול להיות שהמועצה מקפידה.
שאלה: קווים אדומים בהתגייסות לצבא: דעתו של הרב שמואל טל שליט"א, המתנגד לעצם השירות בזמן שהנהגת המדינה נלחמת בכל הקדוש והיקר לעם ישראל, ידועה. ישנם הרבה רבנים שמסכימים איתו, אבל מפחדים לומר את זה. שאלתי היא, לדעתם של הרבנים החולקים עליו וסבורים כי למרות זאת, ישנה מצווה להתגייס לצבא. האם ישנם קווים אדומים שאם הם ייחצו, לא תהיה מצווה להתגייס לצבא עד שהדברים יבואו לידי תיקון?
תשובה: אם אי אפשר לשרת בצבא, אין כשרות, אין שבת, אין צניעות- אז פשוט אי אפשר, זו כפייה נגד הדת. אך היום המצב הוא לא כך, נכון שיש קשיים, אך עדיין. אבל אם יגייסו חיילים במטרה מוצהרת לגרש ישובים- אז זה משהו אחר. כל עוד המצב הוא לא כזה, יש מצווה להתגייס ולעזור בהצלת ישראל.